# A black text on a white background Description automatically generatedA logo with a blue and gold design Description automatically generated

CYF CAJE Wales/WPF/2025/0036

CYMERADWYWYD 20/08/2025

# TEITL Y SWYDD Gweithiwr Cymorth Nyrsio Cymru (Cymuned Babanod, Plant a Phobl Ifanc)

# BAND 3

|  |  |  |
| --- | --- | --- |
| Crynodeb o’r Swydd | | |
| * Yn gweithio fel rhan o dîm cymunedol y plant sy'n darparu gofal i blant/pobl ifanc ag anghenion gofal, a'u teuluoedd, yn eu cartrefi eu hunain, neu leoliad preswyl, neu leoliad addysg gyda chefnogaeth a goruchwyliaeth briodol a all fod o bell neu'n uniongyrchol, wedi'i darparu gan weithiwr gofal iechyd proffesiynol cofrestredig. * Ymgymryd â gweithgareddau gofal personol a dyletswyddau gofal clinigol gydag ychydig iawn o gymorth a goruchwyliaeth fel y'u dirprwyir gan weithiwr gofal iechyd proffesiynol cofrestredig yn unol â Chanllawiau Dirprwyo Cymru Gyfan Addysg a Gwella Iechyd Cymru (AaGIC) * Sicrhau bod y gweithiwr gofal iechyd proffesiynol cofrestredig yn cael yr wybodaeth ddiweddaraf yn rheolaidd am gyflwr a chynnydd y claf/cleient gan gynnwys gallu gweithredol. * Yn hyrwyddo ac yn cynnal amgylchedd iach, diogel a sicr i fabanod, plant a phobl ifanc, a'u teuluoedd * Sicrhau bod yr amgylchedd gwaith yn ddiogel a hylan a bod polisïau a phrosesau atal a rheoli heintiau yn cael eu dilyn * Cyfrannu at addysgu a goruchwylio myfyrwyr a staff iau * Cyflawni’r rôl yn unol â Gwerthoedd y Bwrdd Iechyd/Ymddiriedolaeth a Chod Ymddygiad ar gyfer Gweithwyr Cymorth Gofal Iechyd yng Nghymru | | |
| Yn gyfrifol i’r | | |
| Yn gyfrifol o ran adrodd i’r: | Yn atebol i’r: | Yn atebol yn broffesiynol i’r: |
| Cyfrifoldebau a Dyletswyddau | | |
| **Cynllunio a Dylunio**  Cynllunio a blaenoriaethu eich llwyth gwaith dirprwyedig eich hun gan sicrhau bod tasgau'n cael eu cwblhau'n effeithlon, yn ddiogel ac yn effeithiol, gan ddefnyddio eich menter i flaenoriaethu'r gwaith ar sail anghenion cleifion ac addasu i sicrhau bod argyfyngau a thasgau blaenoriaeth yn cael eu cwblhau i derfynau amser.  Gweithio o fewn gweithdrefnau sefydledig wrth ddarparu gofal; ac o dan oruchwyliaeth gweithiwr gofal iechyd proffesiynol cofrestredig.  **Clinigol**  Ymgymryd â gofal yn unol â chyfarwyddyd y gweithiwr gofal iechyd proffesiynol cofrestredig, gan ddilyn cynlluniau gofal y cytunwyd arnynt, a darparu gwybodaeth i'r gweithiwr gofal iechyd proffesiynol cofrestredig a fydd yn monitro ac yn diwygio’r cynlluniau gofal.  Ar gyfer babanod, plant a phobl ifanc sy'n methu â rhoi cydsyniad ar sail gwybodaeth, bydd gofyn ceisio cydsyniad ar sail gwybodaeth cyn iddynt gael gofal gan riant/rhieni, neu oedolyn addas sydd â chyfrifoldeb rhiant, sy’n deall y camau gweithredu sy'n ofynnol eu dilyn os gwrthodir gofal.  Ymgymryd â safonau uchel o reoli atal heintiau yn y lleoliad gofal, trwy arferion hylendid dwylo effeithiol, cynnal amgylchedd glân a glanhau offer.  Darparu gofal personol gan ddilyn cynllun gofal penodol i fabanod, plant a phobl ifanc ar gyfer plant/pobl ifanc, gan gynnwys defnyddio'r gawod neu'r bath, cyfleusterau golchi, gwisgo, cefnogi cleifion i ddiwallu eu hanghenion hylendid y geg, cael mynediad at doiledau a'u defnyddio, casglu a gwaredu gwastraff corfforol, gan sicrhau bod preifatrwydd, urddas a diogelwch yn cael eu cynnal. Gall hyn olygu defnyddio teclynnau codi, cadeiriau olwyn neu gymhorthion symudedd eraill. Rhaid i staff ddilyn pob cynllun gofal symud a thrin a ddarperir gan therapïau er mwyn sicrhau ymarfer diogel.  Cefnogi babanod, plant a phobl ifanc i fwyta ac yfed bob amser gan ddilyn cynlluniau gofal Dietegydd / SALT sydd ar waith, trwy ddewis bwyd a diodydd priodol a'u galluogi i baratoi ar gyfer bwyta ac yfed, gan eu cynorthwyo lle bo'n briodol. Gall hyn gynnwys hyfforddiant penodol i'w galluogi i gefnogi babanod, plant a phobl ifanc sydd angen cael eu bwydo drwy bibell, gan gynnwys gofalu am safle’r gastrostomi.  Rhyddhad pwysau yn ôl y cyfarwyddyd, gan gofnodi ac adrodd ar annormaleddau a chyflwr y croen i'r gweithiwr gofal iechyd proffesiynol cofrestredig gan ddefnyddio offer asesu  Dangos gofal a thrugaredd i fabanod, plant a phobl ifanc a'u teuluoedd i helpu i sicrhau bod gofal o ansawdd uchel sy'n canolbwyntio ar y teulu yn cael ei ddarparu wrth gynnal a hyrwyddo hawliau plant ac eiriol drostynt os oes angen.  Hyrwyddo cyfleoedd yn weithredol i gefnogi babanod, plant a phobl ifanc i gyflawni'r annibyniaeth fwyaf posibl gyda gweithgareddau byw lle bo'n briodol i'w hanghenion gofal. Gall hyn gynnwys golchi, gwisgo, paratoi prydau bwyd, bwyta ac yfed a throsglwyddiadau corfforol fel mynd i'r toiled, gwely, cadair ac oddi arno.  Cofnodi gwybodaeth gywir ac amserol yn y ddogfennaeth briodol gan gynnwys dogfennu, er enghraifft pwysau, taldra, a chofnodi maeth a hydradiad.  Ymgymryd â dyletswyddau dirprwyedig a’u cofnodi, er enghraifft cofnodi tymheredd y corff, pwysedd gwaed, lefel dirlawnder ocsigen, curiad y galon a chyfradd anadlu yn ôl yr angen. Adrodd am unrhyw arsylwadau nad ydynt o fewn y lefelau arferol  Cael samplau diagnostig, er enghraifft casglu samplau wrin/samplau carthion/samplau sbwtwm, swabiau clwyfau, sy’n sicrhau bod sbesimenau'n cael eu trin a'u hanfon yn gywir gan lynu wrth bolisïau rheoli heintiau a chanllawiau lleol. D.S. gall hyn amrywio yn dibynnu ar y maes gwaith.  Ymgymryd â dyletswyddau gofal dirprwyedig yn ôl cyfarwyddyd gweithiwr gofal iechyd cofrestredig, a gall enghreifftiau o hyn gynnwys ond nid ydynt yn gyfyngedig i roi meddyginiaethau arferol ac argyfwng, rhoi eli ar y croen, ailasesiadau ymataliaeth, sganio'r bledren, gofal cathetr, gofal stoma a newid bagiau draenio stoma/gastrig, a gofal clwyfau syml gan ddefnyddio techneg aseptig heb gyffwrdd. N.B. nid yw'r rhestr hon yn gynhwysfawr ac efallai ei bod yn benodol i gwmpas yr ymarfer.  Mynd gyda’r plant i gefnogi eu hanghenion gofal iechyd penodol ar ddiwrnodau coleg addysgol, neu ymweliadau mynediad rhieni.  Gweithredu fel hebrwngwr pan fo'n briodol, gan gefnogi a pharatoi babanod, plant a phobl ifanc ar gyfer / yn ystod ymyriadau neu weithdrefnau meddygol.  Sicrhau diogelwch plant a phobl ifanc y mae eu lefel ymddygiad, anabledd dysgu neu iechyd meddwl yn peri risg o gwympo, fel bod angen mwy o oruchwyliaeth arnynt. Rhaid adrodd am bob newid i'r gweithiwr gofal iechyd proffesiynol cofrestredig.  Glynu wrth egwyddorion diogelu plant ac oedolion, a'u dilyn, gan roi gwybod ar unwaith am unrhyw bryderon i'r gweithiwr gofal iechyd proffesiynol cofrestredig, a dilyn gweithdrefnau diogelu'r sefydliad  Gweithredu ar ei liwt ei hun o fewn ei gwmpas ymarfer gan gydnabod ac adrodd ar newidiadau a welwyd yn anghenion corfforol a seicolegol babanod, plant a phobl ifanc i weithiwr gofal iechyd cofrestredig.  **Stoc ac Offer**  Cynnal ac archebu cyflenwadau clinigol a/neu offer yn ôl y cyfarwyddyd a sicrhau eu bod yn cael eu rheoli'n briodol a'u cadw'n ddiogel.  Cynnal glendid offer yn yr amgylchedd gofal. Mae hyn yn cynnwys glanhau pob math o offer yn ôl yr angen.  Gwaredu llieiniau a gwastraff clinigol a ddefnyddiwyd yn y lleoliad gofal yn y ffordd briodol. Gall hyn gynnwys cartref y cleient.  **Cyfathrebu**  Cyfathrebu â babanod, plant a phobl ifanc mewn ffordd sy’n briodol i’w hoedran a chyfathrebu’n effeithiol â gofalwyr a staff eraill, gan ddefnyddio technegau cyfathrebu priodol i oresgyn unrhyw rwystrau i ddeall a darparu cefnogaeth gan ddefnyddio empathi a thact yn ystod digwyddiadau gofidus neu emosiynol. Gall hyn gynnwys rhyngweithio â chleifion/teuluoedd sydd ag anghenion ychwanegol, er enghraifft, anableddau dysgu neu rwystrau iaith/cyfathrebu.  Cyfathrebu'n glir ac yn effeithiol gyda'r tîm integredig, asiantaethau eraill a'r sector gwirfoddol gan dderbyn cyfarwyddiadau a rhoi adborth ar ofal cleifion a gweithgareddau i weithwyr gofal iechyd proffesiynol cofrestredig perthnasol lle bo angen.  Ymateb yn briodol i ymholiadau arferol, cymryd negeseuon ffôn a throsglwyddo gwybodaeth ysgrifenedig a llafar i'r gweithiwr gofal iechyd proffesiynol cofrestredig a allai fod yn y cartref neu mewn lleoliad addysgol. Dylid gwneud hyn yn brydlon ac efallai y bydd angen uwchgyfeirio’r sefyllfa i gael cefnogaeth.  Hyrwyddo addysg iechyd sy'n berthnasol i'r plentyn/person ifanc yn unol â pholisïau cenedlaethol a lleol.  **Gwella a Monitro**  Bydd dilyn yr holl ddeddfwriaeth a pholisïau a gweithdrefnau sefydliadol yn ofynnol a gofynnir i ddeiliad y swydd roi sylwadau ar weithdrefnau ar gyfer eu maes gweithgarwch eu hunain, ac awgrymu gwelliannau a fydd yn cyfrannu at redeg y gwasanaeth yn effeithlon gan gefnogi profiadau gwell i gleifion.  Cadw at weithdrefnau gweithredu safonol, canllawiau a pholisïau wrth ddarparu gofal, er enghraifft cadw at bolisi/gweithdrefn gweithiwr unigol er mwyn cynnal ei ddiogelwch personol ei hun yn ogystal â diogelwch eraill.  Cyfrannu at ymchwil, archwiliadau, mentrau gwella ansawdd a rhaglenni treialon clinigol a gyflawnir yn y maes gwaith yn ôl yr angen.  **Rheoli, Arwain a/neu Hyfforddi**  Gweithio ochr yn ochr â myfyrwyr nyrsio, rhai ar leoliad profiad gwaith a chadetiaid nyrsio sy’n darparu cefnogaeth.  Dirprwyo gwaith i staff priodol i sicrhau bod gwasanaethau'n cael eu bodloni.  **Digidol a Gwybodaeth**  Cynnal cofnodion cywir mewn fformatau ysgrifenedig ac electronig, gan gadw at bolisïau llywodraethu data, cyfrinachedd a seiberddiogelwch.  Lle bo'n briodol yn dangos hyfedredd wrth ddewis a defnyddio offer digidol ar gyfer tasgau dyddiol, hyfforddiant, cyfathrebu, a chefnogi unigolion i ddefnyddio dulliau gofal iechyd digidol yn ddiogel. | | |
| MANYLEB Y PERSON | | |
| Cymwysterau a Gwybodaeth | | |
| Hanfodol  * Cymhwyster Lefel 3 mewn pwnc cysylltiedig â gofal iechyd   Neu   * Brofiad cyfatebol a bydd yn gallu dangos tystiolaeth o gymhwysedd seiliedig ar waith ac arddangos gwybodaeth ddamcaniaethol. Bydd yn gallu cyflawni dyletswyddau gofal clinigol sy'n berthnasol i'r rôl a enillir drwy brofiad a hyfforddiant seiliedig ar waith/cyrsiau byr * Gwybodaeth am y Cod Ymddygiad ar gyfer Gweithwyr Cymorth Gofal Iechyd yng Nghymru a Chanllawiau Dirprwyo Cymru Gyfan (AaGIC) * Gwybodaeth am bolisïau a gweithdrefnau perthnasol yn y lleoliad gofal iechyd er enghraifft egwyddorion Diogelu oedolion/plant i gadw cleifion yn eu gofal yn ddiogel, a chyfrinachedd er enghraifft y Rheoliad Cyffredinol ar Ddiogelu Data (GDPR) | | |
| Profiad | | |
| **Hanfodol**   * Profiad o weithio mewn amgylchedd iechyd neu ofal cymdeithasol perthnasol, a darparu gofal uniongyrchol i gleifion.   **Dymunol**   * Profiad o weithio gyda grwpiau cleifion sy'n berthnasol i faes yr ymarfer * Profiad o weithio yn y GIG | | |
| Sgiliau a Phriodoleddau | | |
| **Hanfodol**   * Sgiliau cyfathrebu da – ar lafar ac yn ysgrifenedig, ac yn gallu cyfleu gwybodaeth yn glir ac mewn modd sensitif * Y gallu i weithio i safon uchel gyda chyn lleied o oruchwyliaeth â phosibl * Yn gallu aros yn ddigynnwrf mewn sefyllfaoedd sy’n achosi straen. * Yn gallu dangos agwedd ofalgar a thosturiol * Sgiliau trefnu a’r gallu i gynllunio a blaenoriaethu ei lwyth gwaith ei hun ac eraill yn effeithlon * Y gallu i ddefnyddio technoleg i gyflawni'r rôl, er enghraifft Microsoft Office, platfformau rhithwir fel TEAMS * Gallu corfforol i gyflawni dyletswyddau'r rôl, gan gynnwys codi, cynorthwyo gyda symudedd, a chyflawni tasgau llaw eraill.   **Dymunol**   * Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu. | | |
| Yn gallu gweithio i safon uchel gyda chyn lleied o oruchwyliaeth â phosibl | | |
| * Cliriad Manylach gan y Gwasanaeth Datgelu a Gwahardd gan gynnwys gwiriad Rhestr Waharddedig Oedolion/Plant (dilëwch fel y bo'n briodol) * Yn gallu gweithio amrywiaeth o batrymau sifft * Yn gallu teithio o fewn ardal ddaearyddol i ddiwallu anghenion y gwasanaeth. | | |